প্রিয়া সাহা। একটি সাধারণ মেয়ে। বিশ্বের সব চেয়ে শক্তিধর রাষ্ট্রের অধিপতির নিকট আপন দেশের কিছু মানুষের দ্বারা সংখ‍্যালঘু মানুষের নিপীড়নের কথা তুলে ধরেছেন। তিনি সত‍্য বলেছেন, না কি মিথ্যা বলেছেন তা ওই দেশেরই বিভিন্ন সংবাদ মাধ‍্যমে প্রকাশিত খবরের দিকে নজর রাখলেই টের পাওয়া যায়। এই ঘটনায় কিছু মানুষ উদ্বেগ প্রকাশ করেছেন, কেউ বা উষ্মা প্রকাশ করেছেন যার তীব্রতা দেশকে আলোড়িত করেছে। এই মেয়েটি যে সব তথ্য তুলে ধরেছেন তা নিঃসন্দেহে তাঁর নিজের দেশের মুখ পোড়ানোর পক্ষে যথেষ্ট। তাই কিছু মানুষের উদ্বেগ বা উষ্মা স্বাভাবিক। এখন প্রশ্ন হলো, তিনি যে তথ‍্য তুলে ধরেছেন তা কি একেবারেই অসত‍্য? সেটা কেউই বলতে পারছেন না। কারণ ইন্টারনেটের যুগে বিশ্বের যে কোনো প্রান্ত থেকেই একটি দেশের অভ‍্যন্তরে ঘটে চলা কর্মকাণ্ডের বিবরণ মুহূর্তে পৌঁছে যায় বিশ্বের দরবারে। দ্বিতীয়তঃ এই ধরণের ঘটনাবলীর সুষ্ঠু সুরাহার নজির আছে বলে কেউই মনে করে না। উপরতলার সদিচ্ছা থাকলেও নীচুতলায় সেই সদিচ্ছার প্রকাশ মুখ থুবড়ে পড়ে, এটা বারবার প্রমাণিত। সুতরাং প্রিয়া সাহা একটি গৌণ বিষয়। মুখ‍্য বিষয়ের দিকে দৃষ্টিপাত করার বা তার সম্মুখীন হওয়ার হিম্মত দেখানোর